Intro-manus til månedens film

*Hver måned får vi et ekstra innblikk i et av Misjonssambandets misjonsfelt og i mars blir vi bedre kjent med arbeidet i Stor-Kina.*

*Stor-Kina er Misjonssambandets eldste misjonsfelt. Kallet til Kina var selve årsaken til at organisasjonen ble grunnlagt og de første misjonærene reiste til landet i 1891.*

*Etter mange tiårs misjonsarbeid måtte utsendingene forlate fastlands-Kina i 1950, da kommunistene kom til makten. Mange kinesere flyktet til Hongkong, Macao og Taiwan, og Misjonssambandet startet også arbeid disse stedene.*

*Etter hvert ble fastlandet igjen åpnet, og det ble mulig å gjenoppta arbeidet, om enn i litt andre former. Da så man at arbeidet misjonærene hadde gjort før landet ble lukket hadde båret store frukter, og i dag er det mange titalls millioner kristne i Kina, både innen den offisielle Tre selv-kirken og i mindre husmenigheter/undergrunnskirker.*

*Likevel er det fortsatt mange som ikke kjenner Jesus i Kina. Ikke minst er det fortsatt mange unådde folkegrupper i dette store landet.*

*På grunn av den politiske situasjonen kan ikke Misjonssambandet drive tradisjonelt misjonsarbeid i Kina i dag. Likevel ønsker vi å være til velsignelse for mennesker i Kina gjennom ulike prosjekter. Lese-appen du får høre om i filmen denne måneden er et av disse. Vår bønn er at flere får mulighet til å lese Bibelen.*

Last ned filmen, og les mer om Stor-kina på siden for månedens misjonsfelt: [Månedens misjonsfelt - Norsk Luthersk Misjonssamband (nlm.no)](https://www.nlm.no/bidra-i-arbeidet/innsamlinger/manedens-misjonsfelt/)

For øvrig, les enda mer på sidene for Stor-Kina: [Indonesia - Norsk Luthersk Misjonssamband (nlm.no)](https://www.nlm.no/internasjonalt-arbeid/omrader/indonesia/)

(evt etter filmen og ifbm kollekt)

*Tusen takk for forbønn og gaver, dette betyr at flere i Stor-Kina får håp for livet og evigheten!*

**Materiell for fast giverkampanje**

Vi har en del givermatriell hvis fellesskapet ønsker å løfte fram fast givertjeneste. Materiellet finner dere her: [Fast giver-aksjon - Norsk Luthersk Misjonssamband (nlm.no)](https://www.nlm.no/ressursbank/kampanje--og-prosjektmateriell/fast-giver-kampanje/)

**Tusen takk for at du sprer informasjon om givertjeneste!**